**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A tőkés fejlődés jelei Angliában**

**1). Anglia a középkorban még csekély jelentőséggel bírt.**

 **Megnőtt a gyapjú iránti kereslet, ezért a földesurak egy része áttért a
 jól jövedelmező juhtenyésztésre.**

 **Anglia fejlődését kedvező földrajzi fekvésének is köszönhette.**

 **Az angol kalózok fosztogatták az Amerikából visszatérő spanyol
 hajókat. Észak-Amerikában megalapították az első angol gyarmatokat.**

 **Kis országból tengeri nagyhatalom lett.**

**2). A 16. században az angol királyok támogatták a tőkés átalakulást,**

 **az ország kormányzásában egyensúly alakult ki a király és a
 parlament hatalma között.**

 **A I7. század első harmadában azonban ez az egyensúly felbomlott,
 mert a királyok korlátlan hatalmat akartak kiépíteni.**

**3). I. Károly király 1640-ben adókat akart megszavaztatni.
A parlament azonban ellen állt.
Ez az esemény volt a forradalom kezdete.**

 **Kirobbant a polgárháború.**

**4). A harcokban kezdetben az uralkodó ért el sikereket.**

 **Oliver Cromwell újjá szervezte a parlament hadseregét.**

 **Vértes lovas egységei, a „vasbordájúak” legyőzték a királyi csapatokat.**

**5). Anglia rövid időre köztársaság lett.
A hatalom valójában a hadseregre támaszkodó Cromwell kezében volt.**

 **Halála után a kivégzett király két fia került egymást követve a trónra.**

**6). Ők a régi módon akartak uralkodni, ezért a parlament új uralkodót hívott Angliába.
Ezt a vértelenül lezajlott királycserét nevezik, „dicsőséges forradalomnak''.**

 **1689-ben új államforma született az alkotmányos királyság.**

**Az alkotmányos királyság**

**7). Az új államforma lényege, hogy a király *,,uralkodik, de nem kormányoz".***

 **Az igazi hatalom nem a király, hanem parlament kezében van, amely a
 törvényeket hozza.**

 **A végrehajtó hatalmat a miniszterelnök vezette kormány gyakorolja.**

 **Az igazságszolgáltatás független.**

 **Ez az angol berendezkedés lett a modern polgári demokráciák alapja.**

**Fogalmak – Évszámok**

1. **Károly király – Anglia uralkodója, akit a parlament kivégeztet**

 **1649-ben**

 **1640 – az angol polgári forradalom kezdete**

 **polgárháború - Polgárháborúnak nevezzük azt a fegyveres küzdelmet,
 amely egy országon belül, annak lakosai között zajlik

 Oliver Cromwell – a parlament vezető képviselője a fegyveres küzdelem
 vezetője

 vasbordájúak – a parlament páncélos lovassága

 Dicsőséges forradalom – vértelen forradalom, hatalomátvétel Angliában

 alkotmányos királyság – a tényleges hatalom a parlament kezében van**